ཀྱི་སྤྱི་བོའི་གཙུག་ཏུ་ཐིམ་པའི་མོས་གུས་རྩེ་གཅིག་མཛོད།ཧཱུྃཿདཀྱིལ་འཁོར་ཡོངས་ཀྱི་གཙོ་བོ་ཆེ་བའི་མཆོགཿབཅོམ
ལྡན་དཔལ་ཆེན་ཀུན་བཟང་ཧེ་རུ་ཀཿཡུམ་སྲས་དང་བཅས་པའི་དབང་བསྐུར་བསཿསྐལ་ལྡན་བུ་ལ་མཆོག་གི་དངོས་གྲུབ་སྩོལཿཨོཾ་བཛྲ་ཀྲོ་དྷ་མ་ཧཱ་ཤྲཱི་ཧེ་རུ་ཀ་ཧཱུཾ་ཕཊཿཛཿཧཱུྃ་བྃ་ཧོཿ

ཨ་བྷི་ཥིཉྩ་ཨཱཿཞེས་རོལ་མོ་བསྒྲགས་ཤིང་དཔོན་སློབ་གཉིས་ཀས་ཏིང་འཛིན་དང་ལྡན་པས་སྤྱི་གཙུག་ཏུ་དབང་བསྐུར་ཞིང་བསྟིམ་མོ།།དེ་ལྟར་གཙོ་བོ་གཞན་ཐམས་ཅད་རིགས་འགྲེས་ཏེ།ལྷོ་ཕྱོགས་ཀྱི་དཀྱིལ
འཁོར་ཆེན་པོའི་གཙོ་བོ་འཇམ་དཔལ་གཤིན་རྗེའི་གཤེད་ལས་རང་འདྲའི་སྐུ་འཕྲོས་ཏེ་ཁྱེད་རང་རྣམས་ཀྱི་དཔྲལ་བའི་གནས་སུ་ཐིམ་པའི་མོས་པ་མཛོད།ཧཱུཾཿདཀྱིལ་འཁོར་ཡོངས་ཀྱི་སྐུ་མཆོག
གཤིན་རྗེ་གཤེདཿཡབ་ཡུམ་སྲས་དང་བཅས་པས་དབང་བསྐུར་བསསྐུ་ལྔ་ལྡན་གྲུབ་ཡེ་ཤེས་ལྔ་དང་ལྡནཿསྐལ་ལྡན་བུ་ལ་སྐུ་ཡི་དངོས་གྲུབ་སྩོལཿཨོཾ་ཨ་ཀྲོ་ཏེ་ཀ་ཡ་མཱན྄་ཀ་ཧཱུཾ་ཕཊཿ
ཛཿཧཱུཾ་བཾ་ཧོཿཨ་བྷི་ཥིཉྩ་ཨཿཞེས་དཔྲལ་བར་བསྐུར་རོ།།ནུབ་ཕྱོགས་ཀྱི་དཀྱིལ་འཁོར་དབུས་ནས་དཔལ་ཆེན་རྟ་མགྲིན་དབང་གི་རྒྱལ་པོ་ལས་རང་འདྲའི་སྐུ་བྱོན་ཏེ་མགྲིན་པའི་གནས་སུ་ཐིམ་པའི
མོས་པ་མཛོད།ཧཱུཾཿདཀྱིལ་འཁོར་ཡོངས་ཀྱི་གསུང་མཆོག་དབང་ཆེན་སྐུཿཡབ་ཡུམ་སྲས་དང་བཅས་པས་དབང་བསྐུར་བསཿའགག་མེད་གསུང་དབྱངས་འགྲོ་ཀུན་དབང་དུ་སྡུད
སྐལ་ལྡན་བུ་ལ་གསུང་གི་དངོས་གྲུབ་སྥོ་ལཿཨོཾ་པདྨཱནྟ་ཀྲྀཏ་ཧ་ཡ་གྲཱི་ཝ་ཧུ་ལུ་ཧུ་ལུ་ཧཱུཾ་ཕཊཿཛཿཧཱུཾ་བཾ་ཧོཿཨ་བྷི་ཥིཉྩ་ཧཱུཾཿཞེས་མ་ཟིན་པར་བསྐུར་རོ།།དཀྱིལ་འཁོར་གྱི་ཤར་ཕྱོགས

ནས་དཔལ་ཆེན་བཛྲ་ཧེ་རུ་ཀ་འཕྲོས་ཏེ་སྙིང་གར་ཐིམ་པར་སྒོམ་མཛོད་ཅིག།ཧཱུཾཿདཀྱིལ་འཁོར་ཡོངས་ཀྱི་ཐུགས་མཆོག་བཛྲ་སྭཱཿཡབ་ཡུམ་སྲས་དང་བཅས་པས་དབང
བསྐུར་བསཿགསལ་སྟོང་མཐའ་བྲལ་ཟུང་འཇུག་རྡོ་རྗེའི་ཐུགསཿསྐལ་ལྡན་བུ་ལ་ཐུགས་ཀྱི་དངོས་གྲུབ་སྩོལཿཨོཾ་རུ་ལུ་རུ་ལུ་ཧཱུཾ་བྷྱོ་ཧཱུཾ་ཕཊཿཛཿཧཱུཾ་བཾ་ཧོཿཨ་བྷི་ཥིཉྩ་ཧཱུཾཿཞེས།
སྙིང་གར་བསྐུར་རོ།།བྱང་ཕྱོགས་དཀྱིལ་འཁོར་གྱི་གཙོ་བོ་ཕྲིན་ལས་རྡོ་རྗེ་གཞོན་ནུ་ལས་རང་འདྲའི་སྐུ་འཕྲོས་ཏེ་ལྟེ་བར་ཐིམ་པར་སྒོམ་མཛོད།ཧཱུཾཿདཀྱིལ་འཁོར་ཡོངས་ཀྱི་ཕྲིན་ལས་ཕུར་པའི་ལྷཿ
རྡོ་རྗེ་གཞོན་ནུ་ཡབ་ཡུམ་སྲས་དང་བཅསཿབྱིན་རླབས་ཐོགས་མེད་ནུས་མཐུའི་དབང་བསྐུར་བསཿསྐལ་ལྡན་བུ་ལ་ཕྲིན་ལས་དངོས་གྲུབ་སྩོལཿཨོཾ་བཛྲ་ཀཱི་ལི་ཀཱི་ལ་ཡ་སརྦ་བིག་ནཱན་བཾ
ཧཱུཾ་ཕཊཿཛཿཧཱུྃ་བཾ་ཧོཿཨ་བྷི་ཥིཉྩ་ཧཱུཾཿཞེས་ལྟེ་བར་བསྐུ་རུ་རེ།།ཤར་ལྷོའི་དཀྱིལ་འཁོར་གྱི་གཙོ་བོ་བླ་མེད་ཧེ་རུ་ཀ་རང་འདྲའི་སྐུ་འཕྲོས་ནས་གསང་བའི་གནས་སུ་ཐིམ་པར་སྒོམ་མཛོད།ཧཱུཾཿ
དཀྱིལ་འཁོར་ཡོངས་རྫོགས་བླ་མེད་ཧེ་རུ་ཀཿམ་མོ་རྒོད་གཏོང་ཚོགས་ཀྱི་དབུས་ནི་བཞུགསཿལྷ་མོ་མོ་རྒྱུད་མཁའ་འགྲོ་ཀུན་འདུས་དབངཿསྐལ་ལྡན་བུ་ལ་མཁའ་འགྲོས་དངོས་གྲུབ་སྩོལཿ

ཨེ་གུ་དྷ་ཛྙཱ་ན་ཤྲཱི་ཧེ་རུ་ཀ་ཀྲོ་དྷཱི་ཤྭ་རི་སྟྭཾ་མ་མ་ཡོ་གི་ནཱི་ཧཱུཾ་ཕཊཿཛཿཧཱུཾ་བཾ་ཧོཿཨ་བྷི་ཥིཉྩ་ཧཱུཾཿཞེས་གསང་བར་བསྐུར་རོ།།ལྷོ་ནུབ་ཀྱི་དཀྱིལ་འཁོར་ནས་རིག་འཛིན་སློབ་དཔོན་གྱི་སྤྲུལ་པ་འཕྲོས་ནས་སྤྱི་གཙུག་
ཏུ་ཐིམ་པའི་མོས་པ་མཛོད།བྲུྃཿདཀྱིལ་འཁོར་ཡོངས་ཀྱི་བླ་མ་ཐོད་ཕྲེང་རྩལཿརྒྱ་བོད་གྲུབ་ཐོབ་རྩ་བརྒྱད་གུ་རུ་རྣམསཿཡབ་ཡུམ་སྲས་བཅས་ཐུགས་རྗེའི་བྱིན་རླབས་དབང་ཿསྐལ་ལྡན་
བུ་ལ་དངོས་གྲུབ་རྣམ་གཉིས་སྩོལཿཨོཾ་བཛྲ་གུ་རུ་སརྦ་སིདྡྷི་ཧཱུྃ་ཕཊཿཛཿཧཱུྃ་བཾ་ཧོཿཨ་བྷི་ཥིཉྩ་ཧཱུྃཿཞེས་ཀྱི་གཙུག་ཏུ་བསྐུར་རོ།།ནུབ་བྱེད་དཀྱིལ་འཁོར་གྱི་མངའ་བདག་དཔལ་དྲེགས་པ་ཀུན
འདུལ་ལས་རང་འདྲའི་སྤྲུལ་པ་འཕྲོས་ཏེ་པུས་མོ་གཡས་སུ་ཐིམ་པར་སྒོམ་མཛོད།ཧཱུྃཿདཔལ་ཆེན་ཁྲོ་རྒྱལ་དྲེགས་པ་ཀུན་འདུལ་ནིཿཡབ་ཡུམ་སྲས་དང་འཁོར་ཚོགས་ཐམས་ཅད་ཀྱིས།ཿཆོས་སྐྱོང
སྲང་མ་ལས་ལ་འཁོལ་བ་དང་རྩཚ་སྐལ་ལྡན་བུ་ལ་མཐུ་རྩལ་དངོས་གྲུབ་སྩོལཿཨོཾ་བཛྲ་ཙཎྜ་སརྦ་དུཥྚཱན་ཧཱུཾ་ཕཊཿཛཿཧཱུྃ་བཾ་ཧོཿཨ་བྷི་ཥིཉྩ་ཧཱཾཿཞེས་པུས་མོ་གཡས་སུ་བསྐུར་རོ།།དཀྱིལ
འཁོར་བྱང་ཤར་གྱི་གཙོ་བོ་དཔལ་ཆེན་སྟོབས་ལྡན་ནག་པོ་ལས་རང་འདྲའི་སྤྲུལ་པ་འཕྲོས་པ་པུས་མོ་གཡོན་པར་ཐིམ་པའི་མོས་པ་མཛོད།ཧཱུྃཿདཔལ་ཆེན་ཁྲོ་རྒྱལ་སྟོབས་ལྡན་ནག་པོ་ནིཿ

ཡབ་ཡུམ་སྲས་དང་འཁོར་བཅས་མ་ལུས་པསཿའཇིག་རྟེན་དྲེགས་པ་འདུལ་བའི་དངོས་གྲུབ་ནིཿསྐལ་ལྡན་བུ་ལ་དབང་སྐུར་བྱིན་གྱིས་རློབསཿཨོཾ་སརྦ་ཡཀྐ་ས
མ་ཡ་ཧཱུྃ་ཕཊཿཛཿཧཱུྃ་བཾ་ཧོཿཨ་བྷི་ཥིཉྩ་ཨཱཿཞེས་པུས་མོ་གཡོན་དུ་བསྐུར་རོ།།གཙོ་མཆོག་གི་སྐུ་དཔུང་པ་ག་ཡ་ས་ག་ཡོན་གྱི་སྤྲུལ་པའི་ཁྱུད་ཆེན་དཀར་ནག་གཉིས་ལས་རང་འདྲའི་སྤྲུལ་པ་རེ་
འཕྲོས་ནས་དཔུང་པ་གཉིས་ལ་ཐིམ་པར་སྒོམ་མཛོད།ཧཱུྃ་ཿབྱ་ཁྱུད་རྒྱལ་པོ་དཀར་ནག་གཉིསཿརྡོ་རྗེའི་མཆུ་ལ་རལ་གྲིའི་སྤུཿལྕགས་ཀྱུའི་སྡེར་མོ་གནམ་ལྕགས་རཱཿས་བདག་ཀླུ
འདུལ་དབང་ཐོབ་ཤོ་གཿཁྲོ་ག་རུ་ཌ་ཙ་ལེ་ཙ་ལེ་ཧཱུྃ་ཕཊཿཛཿཧཱུཾ་བཾ་ཧོཿཨ་བྷི་ཥིཉྩ་ཨཱཿཞེས་དཔུང་པ་གཡས་གཡོན་ལ་བསྐུར་ཞིང་བསྟིམ་མོ།།སླར་ཡང་དཀྱིལ་འཁོར་དགུའི་ལྷ་ཚོཀྲ་
བདུན་བརྒྱ་ཉེར་ལྷ་ཐམས་ཅད་མ་ལུས་པའི་སྐུ་སོ་སོ་ལས་མར་མེ་གཅིག་ལས་གཉིས་སུ་མཆེད་པའམ།ནམ་མཁའི་ཟླ་བ་མཚོ་རྫིང་གི་ནང་དུ་སྣང་བ་ལྟར་རྫུ་འཕྲུལ་སྐུའི་སྣང་བརྙན་རེ་རེ་ཁྱོད་རང
རྣམས་སོ་སོ་ལ་ཐིམ་པས་ཕུང་ཁམས་རྒྱལ་བའི་དཀྱིལ་འཁོར་ཆེན་པོར་གཟོད་ནས་ལྷུན་གྱིས་གྲུབ་བཞིན་པ་ལ་སླར་ཡང་གསལ་ཐེབས་ཤིང་བྱིན་རླབས་ཀྱི་ནུས་སྟོབས་ཆེས་ཆེར་འཕེལ་བར་གྱུར

པའི་མོས་པ་མཛོད་ཅིག།ཅེས་བརྗོད་ལ་དྲག་སྔགས་སྤྱི་དྲིལ་ཆེན་མོ་ཚར་གཅིག་བརྗོད་ཅིང་རོལ་མོ་བསྒྲག།མེ་ཏོག་འཐོར་རོ།།དེ་ལྟར་ལྷ་སྐུ་ཕྱག་རྒྱའི་དབང་གིས་ལུས་སྤྲུལ་པ་སྐུར་བྱིན་གྱིས་བརླབས་ནས
གཉིས་པ་བཟླས་ལུང་གསང་བའི་དབང་གིས་ངག་སྨིན་པར་བྱེད་པ་ལ།དཀྱིལ་འཁོར་དགུའི་ལྷ་རྣམས་ཀྱི་ཐུགས་ཀར་ཉི་མའི་སྟེང་དུ་ཧཱུཾ་དང་སྔགས་ཕྲེང་སྐུ་མདོག་དང་མཚུངས་པ་འཁོར་བ་རྣམས་གྱེན
དུ་ནར་གྱིས་བྱུང་ནས་ཞལ་གྱི་སྒོ་ནས་འཐོན་པ་ཁྱེད་རང་རྣམས་ཀྱི་ཞལ་དུ་ཞུགས་ཏེ་ལྗགས་ཀྱི་སྟེང་པད་ཟླ་ལ་སྔགས་ཀྱི་འཁོར་ལོ་ལུ་གུ་རྒྱུད་དུ་འཁོར་བར་བསྒོམ་ཞིང་སྔགས་ཀྱི་རྗེས་ཟློས་ཀྱང་མཛད
འཚལ།ཞེས་ཕྲེང་བའི་སྔ་རེ་ནས་དཔོན་སློབ་གཉིས་ཀས་བཟུང་ལ།རྒྱས་པར་ལས་གཞུང་གི་འཛབ་ལྟར་དཔལ་དགུ་སོ་སོའི་སྙིང་པོ་བཟླས་ལུང་འབོགས་པའམ།མདོར་བསྡུན།ཨོཾ་བཛྲ་མ་ཧཱ་ཀྲོ་དྷ་པདྨ་ཀྲོ་དྷཱི་ཤྭ་རཱི་བཛྲ
ཀཱི་ལི་ཀཱི་ལ་ཡ་མ་ཧཱ་ཡཀྲ་ཀཱ་ལ་རཱ་པ་ཀརྨ་རཾ་རཾ་ཛྭ་ལ་རཾ་རཾ་ཧཱུཾ་ཕཊཿཅེས་ཚར་གསུམ་རྗེས་ཟློས་བྱར་གཞུག།ཐོད་པའི་བདུད་རྩི་ཨ་མྲྀ་ཏ་མངར་གསུམ་སྦྱར་བ་ཐོགས་ཏེ།དེའི་བྱིན་རླབས་སྨིན་ཅིང་བརྟན་པར་བྱ་བའི་སླད་དུ
བླ་མ་དཔལ་ཆེན་པོ་ཆེ་མཆོག་ཡབ་ཡུམ་གྱི་སྐུར་བཞོངས་ཏེ་མ་ཆགས་ཐབས་ཀྱི་རོལ་པ་མཉམ་སྦྱོར་བདེ་ཆེན་གྱི་ལོངས་སྤྱོད་མཛད་པའི་དངོས་གྲུབ་བྱང་སེམས་བདུད་རྩི་འདི་ཉིད་སྐལ་ལྡན་བུ་ལ་བྱིན་པས

ངག་ཐ་མལ་གྱི་བག་ཆགས་ལས་གྲུབ་ཉེས་ཚོགས་ཐམས་ཅད་དག་ཅིང་།རྩ་རླུང་ཐིག་ལེ་བདེ་བ་ཆེན་པོར་བྱིན་གྱིས་བརླབས་པའི་ངེས་ཤེས་བསྐྱེད་མཛོད་ཅིག།ཧཱུཾཿབླ་མ
བདེ་གཤེགས་ཡབ་ཡུམ་རྣམསཿགཉིས་མེད་སྦྱོར་བའི་བྱང་སེམས་འདིསཿསྐལ་ལྡན་ངག་ལ་དབང་བསྐུར་བསཿགསང་བའི་དབང་མཆོག་ཐོབ་པར་ཤོགཿཨོཾ་སརྦ་པཉྩ་ཨ་མྲྀ་ཏ་མ
ཧཱ་སུ་ཁ་ཨཱ་བེ་ཤ་ཡ་ཨཿཨཿཨཿཞེས་མགྲིན་པར་དབང་བསྐུར་ཞིང་བདུད་རྩི་ཐུད།དེ་ནས་རིག་ཙག་ཐོགས་ལ།དེ་ལྟར་གསང་དབང་དག་ལ་བསྐུར་བས་ངག་ལོངས་སྤྱོད་རྫོགས་སྐུར་བྱིན་གྱིས་བརླབས་ནས།
གཟུམ་པ་ཤེས་རབ་ཡེ་ཤེས་དབང་གིས་ཡིད་སྨིན་པར་བྱེད་པ་ལ།ཁྱེད་ཅག་རྣམས་དཀྱིལ་འཁོར་བདག་པོ་གཙོ་མཆོག་ཧེ་རུ་ཀ་དངོས་ཀྱི་འདུ་ཤེས་དང་མ་བྲལ་བར་མཛད་པའི་དང་ནས་རྒྱལ་བ་ཐམས་ཅད
ཀྱི་ཡུམ་གྱུར་ཆོས་ཐམས་ཅད་ཀྱི་འབྱུང་གནས་བདེ་བའི་ཡེ་ཤེས་མཆོག་གི་གསང་མཛོད་དུ་གྱུར་པ་ཡུམ་ཆེན་མོ་གནམ་ཞལ་དབྱིངས་ཕྱུག་མའི་སྐུའི་ཟློས་གར་མཚན་དཔེའི་རི་མོར་ཤར་བ་འདི་ཉིད་གཏད་པ
ལ་བརྟེན་ནས།བླ་ན་མེད་པའི་མྱུར་ལམ་ཟབ་མོའི་སྣོད་ལྡན་ཏུ་གྱུར་པའི་མོས་པ་མཛད།ཧཱུྃཿམཚན་ལྡན་ཡིད་འོང་གྲོགས་མཆོག་འདིཿབསྟེན་པས་བདེ་སྟོང་རྒྱུད་ལ་སྐྱེ།ཿཐིག་ལེ་དབབ

བཟུང་འདྲེན་དགྲམ་གྱིསཿབདེ་ཆེན་ལྷན་སྐྱེས་རྟོགས་པར་ཤོ་གཿཨ་ཧོ་སུ་ཁ་ཧོཿཞེས་གཏད་ལ།ཧཱུྃཿཡ་བ་ཡུམ་གཉིས་ཀ་སྣང་སྟོང་ལྷཿརྡོ་རྗེ་པདྨ་བྱིན་བརླབས་ཏེཿདབབ
འཛིན་འདྲེན་བཀྲམ་འཁྲུལ་འཁོར་གྱི་སཿབདེ་སྟོང་རང་ངོ་ཤེས་པར་གྱིསཿཨ་ནུ་རཱ་ག་བཛྲ་ཛྙཱ་ན་ཨཱཏྨ་ཀོ྅ཧཾཿདེ་ལྟར་བྱིན་པའི་མཚན་ལྡན་མ་དང་འདུ་ཤེས་གསུམ་གྱིས་མཉམ་པར
སྦྱོསྦྱོར་བས་ལུགས་འབྱུང་ལུགས་ལྡོག་གི་མཐར་ཐུག་ལྷན་སྐྱེས་དཔེའི་ཡེ་ཤེས་ཉམས་སུ་མྱོང་བར་མོས་ཤིག།།དེ་ནས་ཤེལ་རྡོ་མེ་ལོང་ཐོགས་ལ།ཧཱུྃཿསེམས་ཉིད་ཀ་དག་ལྷན་གྲུབ་དོནཿ
སྣང་སྟོང་ཟུང་འཇུག་སྒྲ་མའི་སྐུཿགདོད་ནས་ཡང་དག་གཉུག་མའི་གཤི་སཿཡང་དག་ངེས་དོན་རྟོགས་པར་ཤོགཿཛྙཱ་ན་པཉྩ་ཀཱ་ཡ་ཨ་བྷི་ཥིཉྩ་ཨཿཨཿཨཿཞེས་སྙིང་གར་བཞག་ལ།
དེའང་མེ་ལོང་ཤེལ་རྡོའི་དཔེ་ལ་ལྟོས་དང་།མེད་བཞིན་སྣང་བའི་གཟུགས་བརྙན་ཁ་དོག་དུ་མར་གས་ལ་བར་ཤར་བ་ཡང་།ཤར་བ་ཉིད་དངོས་པོར་མ་གྲུབ་པའི་སྟོང་པར་འདུག་པ་དཔེ་འདི་ཇི
ལྟ་བ་རང་གི་སེམས་ཉིད་ཡེ་ནས་དངོས་པོ་དང་མཚན་མ་མགྲུབ་པ་རྡུལ་ཕྲ་རབ་ཙམ་ཡང་མེད་ལ།མེད་པའི་རང་མདངས་འགགེ་མེད་ཀྱི་གསལ་སྣང་སྣ་ཚོགས་སུ་ཤང།།གང་ལྟར་འཆར་ཡང

དོན་ལ་བདེན་པས་དབེན་པ་འདི་ནི་སེམས་ཉིད་ཀྱི་གནས་ལུགས་སམ་ཆོས་ཉིད་ཡིན་ལ།དེའང་ངོ་བོ་སྟོང་པ་ཆོས་སྐུ།རང་བཞིན་གསལ་བ་ལོངས་སྐུ།གསལ་སྟོང
དབྱེར་མེད་ཀྱི་རང་རྩལ་སྣ་ཚོགས་སུ་འཆར་བ་སྤྲུལ་སྐུ།དེ་གསུམ་ཀའང་ཐ་དད་མ་ཡིན་པ་རང་སེམས་གཅིག་པུའི་ངང་དུ་རྫོགས་པ་དབྱེར་མེད་ངོ་བོ་ཉིད་ཀྱི་སྐུ་ཡིན་པ་ལ་ཡིན་པར་ངོ་ཤེས་པར་གྱིས
ལ་མཉམ་པར་འཇོག་པར་ཞུ།མཐའ་རྟན་བསྐལ་དབང་ནི་ལྕགས་ཕུར་ལག་ཏུ་གཏད་དེ།དེ་ནས་མཐའ་རྟེན་ཕྲིན་ལས་དྲག་པོ་གདུག་པ་འདུལ་བྱེད་ཕུར་པས་དབང་བསྐུར་བ་ཡིན་པས།ལྕགས་པུར་འདི་ཉིད
ངོ་བོ་དཔལ་ཆེན་པོ་ཆེ་མཆོག་ལྷ་དགུ་ལ་རྣམ་པ་ལས་བྱེད་སྤྲུལ་པའི་སྲས་མཆོག་བཛྲ་ཀཱི་ལ་ཡ་སྐུ་སྟོད་ཁྲོ་བོ་ཆེན་པོ་ཞལ་གཅིག་ཕྱག་གཉིས་ཕུར་བུ་འདྲིལ་བ་ལ་སྐུ་སྨད་གནམ་ལུགས་ཀྱི་ཕུར་པ་མགར
གྱི་སོ་མལ་ནས་དྲངས་མ་ཐག་པ་ལྟ་བུ་མེའི་ཚྭ་ཚྭ་འཕྲོ་བ་ཅན་དུ་གསལ་བ་འདི་ཁྱེད་ཀྱི་ལག་ཏུ་གཏད་ཅིང་འདྲིལ་བ་ཙམ་གྱིས།མ་རུངས་གདུག་པའི་དགྲ་བགེགས་ཚར་གཅོད་པའི་ནུས་པ་ཐོབ་པར
སྒོམ་མཛོད་ཅིག།ཧཱུཾཿཕྲིན་ལས་མ་ལུས་སྒྲུབ་པའི་རྫས།དྲག་པོའི་ལྕགས་ཕུར་ལྟར་གསལ་ནསཿདྲག་སྔགས་བཟླ་ཞིང་འདྲིལ་བར་བུཿཕྲིན་ལས་ཐོགས་མེད་དབང་ཐོབ

ཤོགཨོཾ་བཛྲ་ཀཱི་ལི་ཀཱི་ལ་ཡ་སརྦ་བི་ག་ནཱན་བཾ་ཧཱུཾ་ཕཊཿམཱ་ར་ཡ་ཧཱུཾ་ཕཊཿཧཱུཾ་ཀཱ་ར་ཧཱུཾ་ཨཱཿཞེས་འདྲིལ་ཞིང་འདེབས་ཚུལ་བྱར་གཞུག།དེ་ལྟར་བ་དེ་གཤེགས་ཀུན་འདུས་སྒྲུབ་ལ་པཀའ
བརྒྱད་དངོས་གྲུབ་སྙིང་པོའི་དབང་བསྐུར་ཟབ་པའི་མཐར་ཐུག་པ་འདི་ལྟ་བུ་ལེགས་པར་ཐོབ་པ་ཡིན་པས།དབང་སྲོག་དམ་ཚིག་ལ་རགས་ལས་པའི་ཕྱིར་ཚུལ་བཞིན་བསྲུང་དགོས་ལ།དེའང
རྩ་བ་སྐུ་གསུང་ཐུགས།ཡན་ལག་ཉི་ཤུ་རྩ་ལྔ།སྤྱིར་གཅེས་པའི་སྤང་བླང་།སྒོས་སུ་དབང་བཞིའི་བསླབ་བྱ།ཁྱད་པར་སྒྲུབ་པའི་དམ་ཚིག་ལ་སོགས་པ་ཐམས་ཅད་ཅི་ནུས་སུ
བསྲུང་ཞིང་ལམ་རིམ་པ་གཉིས་ལ་བསླབ་པར་བགྱིའོ་སྙམ་པས་འདིའི་རྗེས་ཟློས།གཙོ་བོས་ཇི་ལྟར་སོགས་དང་།གཏང་རག་གི་མཎྜལ།ལུས་ལོངས་སྤྱོད་འབུལ།བླ་མ་དཀྱིལ་འཁོར་གྱི་ལྷ
ཚོགས་རྒྱལ་བ་སྲས་དང་བཅས་པས་བཀྲ་ཤིས་པའི་བདེན་ཚིག་བརྗོད་ཅིང་མེ་ཏོག་གི་ཆར་ཆེན་པོ་བསྙིལ་བས་དབང་གི་ཡེ་ཤེས་མ་སྐྱེས་པ་བསྐྱེད་ཅིང་།སྐྱེས་པ་གོང་འཕེལ་དུ་བརྟན་པར་བྱས
པའི་མོས་པ་མཛོད་ཅིག།ཅེས་བཀྲ་ཤིས་གང་འོས་བརྗོད་ཅིང་།དགེ་བསྔོ་དང་།ཚོགས་ལ་རོལ་པ་སོགས་དཀྱིལ་འཁོར་རྗེས་ཆོ་ག་སྤྱི་ལྟར་བྱས་པས་འགྲུབ་བོ།།མཁས་འདོད་དབང་གིས་བཟོ་བཅོས་མ་ལགས་ཀྱང་།།ཡིག།

ཚོགས་མང་པོ་ཐོབས་པ་རྣམས་དང་།།དཔེ་ཀློག་དམན་པའི་དབང་བསྐུར་མཁན་པོ་ལ།།ནག་འགྲོས་ཉུང་ངུ་སེམས་ལ་ཕན་མཐོང་ནས།།བྱིན་ལྡན་གོང་མའི་གསུང་བཟང་ལས།།སྙིང
པོ་ཙམ་དུ་བསྡུས་པའི་དགེས།།སྲུབ་ཐབས་སྙིང་པོ་འདིར་ཞུགས་ནས།།དཀྱིལ་འཁོར་སྙིང་པོ་མྱུར་འགྲུབ་ཤོག།ཅེས་པའང་པདྨའི་རྗེས་འཇུག་རྟགས་ཙམ་འཛིན་པ་པདྨ་གར་དབང་བློ་ཐོས་མཐའ་ཡས་པའི
སྡེས་དཔལ་སྤུངས་ཡང་ཁྲོད་དབེན་གནས་ཀུན་བཟང་བདེ་གླིང་ཧེ་རུ་ཀའི་ལྷ་ཁང་དུ་སྦྱར་བ་དགེ་ལེགས་འཕེལ།།།